text: 35. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ,  ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α4β/οικ. 2100 της 9/14 Σεπτ. 1981 (ΦΕΚ Β΄ 544) Περί καθορισμού θεμάτων εξελίξεως του εκπαιδευτικού προσωπικού των Ανωτέρων και Μέσων Σχολών Αδελφών Νοσοκόμων, Ανωτέρων Σχολών Αδελφών Νοσοκόμων και Επισκεπτριών και Μαιών. Έχοντας υπόψη τις διατάξεις: 1)Της παρ. 11 του άρθρ. 49 του Νόμ. 576/1977 «περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως». 2)Του άρθρ. 12 παρ. 2 του Νόμ. 400/1976 «περί Υπουργικού Συμβουλίου και Υπουργείων». 3)Του άρθρ. 15 παρ. 2 του Π.Δ. 770/1975 «περί διαρθρώσεως του Υπουργείου Προεδρίας Κυβερνήσεως και οργανισμού υπηρεσιών τινων αυτού», αποφασίζουμε: 1.Οι θέσεις του εκπαιδευτικού προσωπικού των Ανωτέρων και Μέσων Σχολών Αδελφών Νοσοκόμων, Ανωτέρων Σχολών Αδελφών Νοσοκόμων και Επισκεπτριών και Μαιών εποπτευομένων υπό του Υπουργείου Κοινωνικών Υπηρεσιών με προσόντα πτυχίο ανεγνωρισμένης Ανωτέρας Σχολής αντιστοίχου ειδικότητος ανήκουν στον Κλάδο ΑΡ Εκπαιδευτικό. 2.Οι θέσεις του Κλάδου αυτού διαρθρώνονται σε βαθμούς σύμφωνα με τις διατάξεις του Ν.Δ. 226/  1973   «περί    βαθμολογικής    καταστάσεως του  Σελ. 640,10(ε) Τεύχος 1308 Σελ. 84 προσωπικού και ετέρων τινών κατηγοριών προσωπικού του Υπουργείου Κοινωνικών Υπηρεσιών». 3.Τα θέματα καταστάσεως ρυθμίζονται από τις διατάξεις του Υπαλληλικού Κώδικα, όπως ισχύει κάθε φορά προκειμένου για υπαλλήλους Ν.Π.Δ.Δ. 